Infinix Hot 9 With 5000mAh Battery and Punch Hole Display Launched in Indonasia Know Price and Specifcations
Infinix Hot 9 पंच-होल डिस्प्ले के साथ हुआ लॉन्च, जानें कीमत और फीचर्स
Publish Date:Tue, 24 Mar 2020 09:38 AM (IST)
Infinix Hot 9 में पंच-होल डिस्प्ले और 5000mAh की बैटरी दी गई है। इस बजट रेंज में लॉन्च किया गया ये स्मार्टफोन Helio A25 प्रोसेसर पर काम करता है (फोटो साभार Infinix)
नई दिल्ली, टेक डेस्क। स्मार्टफोन निर्माता कंपनी Infinix ने पिछले दिनों सोशल मीडिया के माध्यम से जानकारी दी थी कि जल्द ही वह एक नया स्मार्टफोन बाजार में उतारने वाली है। वहीं अब कंपनी ने आखिरकार Hot सीरीज के तहत Infinix Hot 9 को लॉन्च कर दिया है। फिलहाल इस स्मार्टफोन को इंडोनेशिया में लॉन्च किया गया है और कंपनी अन्य देशों में इसके लॉन्च को लेकर कोई जानकारी नहीं दी है। लेकिन उम्मीद है कि जल्द ही ये भारत समेत अन्य देशों में भी दस्तक दे सकता है। Infinix Hot 9 में खास फीचर्स के तौर पर 5,000mAh की बैटरी और पंच-होल डिस्प्ले दिया गया है।
Infinix Hot 9 को इंडोनेशिया मेंद ओसियन वेव, वॉयलेट, सियान और मिडनाइट ब्लैक कलर वेरिएंट में लॉन्च किया गया है। इसकी कीमत Rp 1,699,000 यानि लगभग 7,800 रुपये है और यह 27 मार्च से सेल के लिए उपलब्ध कराया जाएगा।
Infinix Hot 9 के स्पेसिफिकेशन्स और फीचर्स
Infinix Hot 9 को बजट रेंज में लॉन्च किया गया है और इस बजट में यूजर्स को 5,000mAh की दमदार बैटरी मिलेगी। इसके अलावा पंच-होल डिस्प्ले इसका मुख्य फीचर है। फोन को Helio A25 चिपसेट पर पेश किया गया है। इसमें 6.6 इंच का आईपीएस एलसीडी डिस्प्ले मौजूद है। फोन में 4GB रैम के साथ 128GB इंटरनल मेमोरी दी गई है, जिसे यूजर्स माइक्रोएसडी कार्ड सपोर्ट से अपनी सुविधानुसार एक्सपेंड कर सकते हैं।
Infinix Hot 9 में सिक्योरिटी के लिए फिंगरप्रिंट सेंसर दिया गया है। यह स्मार्टफोन पॉलीकार्बोनेट और ग्लॉसी फिनिश से बना है। इसे Android 10 के साथ XOS 6 ओएस पर पेश किया गया है। पावर बैकअप के लिए फोन में 5,000mAh की बैटरी मौजूद है। फोन में ट्रिपल रियर कैमरा सेटअप दिया गया है। इसमें 16MP का प्राइमरी सेंसर, 2MP का मेक्रो लेंस और 2MP का लो लाइट सेंसर मौजूद है। जबकि वीडियो कॉलिंग और सेल्फी के लिए इसमें 8MP का फ्रंट कैमरा उपलब्ध है।
# Infinix Hot 9
# Infinix Hot 9 Price
# Infinix Hot 9 specifications